今日正言

今日正言係一個香港親中派嘅新聞網站，不時轉載其他親中派傳媒嘅內容，而家喺Facebook有超過11萬個讚好。

爭議

散播關於武漢肺炎假新聞 
 《文匯報》喺2021年1月發布「科興疫苗治重症有效率100%」一文，今日正言都有轉載。報道提及，科興武漢肺炎疫苗喺巴西進行第三期臨床測試嘅結果。不過，傳真社查證報道之後，就糾正報道內容：根據巴西聖保羅州政府嘅資料，測試結果所指嘅有效率係指預防一旦染病，防止中度或者嚴重症狀嘅機會率，而唔係治療武漢肺炎嘅有效率。傳真社就形容，呢次文匯報同今日正言發佈嘅訊息，係屬於誤傳資訊。
 2021年6月16號，今日正言嘅Facebook專頁發佈帖文，話一項最新研究證明喺武漢出現武漢肺炎疫情前，病毒已經開始感染美國民眾，並且話自己引述咗《華爾街日報》報導支持佢哋嘅講法。但事實查核實驗室查證過之後，證實《華爾街日報》並無咁講，有關研究亦無提出呢個結論，今日正言發佈嘅係錯誤訊息。

攻擊部分親中派議員引發爭議 
今日正言喺2021年5月發表文章，引用「權威評論員畢鳴」，點名五名親中派立法會議員，包括黃定光、梁志祥、蔣麗芸、劉業強同埋張宇人。梁志祥批評今日正言嘅做法猶如人格謀殺，內容好主觀。而黃定光就話，根本唔知「權威評論員畢鳴」係邊個，所以唔會介意。

今日正言網站

香港建制派組織